b'\n_START_ARTICLE_\nDimitrij Grlj\n_START_SECTION_\n\xc5\xbdivljenje in delo\n_START_PARAGRAPH_\nKon\xc4\x8dal je gimnazijo v Postojni (1955), Vi\xc5\xa1jo \xc5\xa1olo za telesno kulturo v Ljubljani (1960) in ob delu \xc5\xa1e Pedago\xc5\xa1ko akademijo v Ljubljani (1974). Zaposlil se je leta 1961 na Osnovni soli Kutezevo, kjer je ucil vec predmetov, med temi matematiko, fiziko, glazbeni pouk in telovadbo in nadaljeval v Osnovni \xc5\xa1oli Dragotina Ketteja v Ilirski Bistrici, od leta 1967 kot ravnatelj. Ob \xc5\xa1tudiju in rednem delu se je posve\xc4\x8dal tudi glasbi. V letih 1951\xe2\x88\x921992 je vodil razne pevske zbore, s katerimi je nastopal po Sloveniji, Hrva\xc5\xa1ki in pri Slovencih v zamejstvu, \xc5\xa0vedski in Zdru\xc5\xbeenih dr\xc5\xbeavah Amerike. V letih 1981\xe2\x88\x921989 je bil mentor slovenskega kulturnega dru\xc5\xa1tva\xc2\xa0\xc2\xbbPlanika\xc2\xab\xc2\xa0v Malm\xc3\xb6ju. Na \xc5\xa0vedsko je odhajal ve\xc4\x8dkrat na leto in tu ostajal kakih 10 dni ter pomagal dru\xc5\xa1tvu kot zborovodja. Svoje prispevke, kritike in poro\xc4\x8dila o koncertih je objavljal v \xc4\x8dasopisih Delo, Primorske novice in Primorski dnevnik. Prejel je ve\xc4\x8d nagrad in priznanj: Kettejevo nagrado za kulturno dejavnost v ob\xc4\x8dini Ilirska Bistrica (1979), ob\xc4\x8dinsko priznanje za delo na podro\xc4\x8dju \xc5\xa1olstva (1985) in republi\xc5\xa1ko priznanje za delo na \xc5\xa1portnem podro\xc4\x8dju. Napisal je knjigi Zgodovina \xc5\xa1porta na Bistri\xc5\xa1kem (COBISS) in 180 let osnovnega \xc5\xa1olstva v Ilirski Bistrici (COBISS) ter bil recenzent u\xc4\x8dbenika Telesna vzgoja na osnovni \xc5\xa1oli. Njegova bibliografija obsega 10 zapisov.'